Emily de Jongh-Elhage

Emily Saïdy de Jongh-Elhage (født 7. desember 1946) er en politiker fra De nederlandske Antiller. Hun representerer partiet Partido Antiá Restrukturá (PAR) og var statsminister i De nederlandske Antiller fra 2006 til landet ble oppløst 10. oktober 2010.

de Jongh-Elhage har arbeidet som lærer og eiendomsmegler. Hun er fra Curaçao, der hun har vært med i politikken siden 1995 og sittet i det valgte øyrådet.«De Jongh-Elhage gone after recess», The Daily Herald, 31. desember 2012. de Jongh-Elhage er med i Partido Antiá Restrukturá, et parti som har ønsket å bevare De nederlandske Antiller i omorganisert form. I 2005 ble hun valgt til partiets leder og ledet partiet til seier i valget i 2006. Hun overtok deretter posten som statsminister for De nederlandske Antiller, en post hun hadde til landet ble avviklet. Hun gikk av som partileder og parlamentsmedlem i januar 2013.«End of the road for Emily de Jongh-Elhage», Today, 15. januar 2013.

 Referanser 

Kategori:De nederlandske Antillers statsministre
Kategori:Curaçaoske politikere
Kategori:Personer fra Curaçao
Kategori:Fødsler i 1946